Dr Sisgau isch wohrschiinlig wie dr Frickgau und dr Buchsgau e Däil vom Augstgau gsi. Noch ere Beschriibig us em Joor 1363 isch er im Norde an Rhii gstosse, im Oste an dr Möhlibach und d Ergolz, im Süüde an d Jurahöchene und d Lützel und im Weste an d Birs. Die ursprüngligi Usdehnig het sich bsundrigs im Oste gänderetg, wo d Gränze vom Möhli- zum Violebach verschoobe worden isch. Das het mit dr Usdehnig vo dr habsburgische Herrschaft Rhiifälde z due gha.